
AVIZ

asupra proiectului de Lege privind Statutul poliţistului

În conformitate cu prevederile art.89 şi 107 din Regulamentul Camerei Deputaţilor, Comisia pentru muncă şi protecţie socială a fost sesizată, spre dezbatere şi avizare, cu proiectul de Lege privind Statutul poliţistului, trimis comisiei cu adresa nr. 264 din 7 mai 2001.

Potrivit prevederilor art.60 din Regulamentul Camerei Deputaţilor, membrii Comisiei pentru muncă şi protecţie socială au examinat proiectul de lege mai sus menţionat în şedinţa din 23 mai 2001.

În urma dezbaterilor, membrii comisiei au hotărât avizarea favorabilă a proiectului de lege cu următoarele amendamente:
Nr. crt.
Articolul

(textul iniţial)
Amendamentul propus

(autorul)

Text adoptat de comisie
Motivarea

0
1
2
3

1
Art.10. – (1) Poliţiştii provin, de regulă, din rândul absolvenţilor instituţiilor de învăţământ ale Ministerului de Interne.


Se propune reformularea textului alin.(1) după cum urmează:

“(1) Poliţiştii provin, de regulă, din rândul absolvenţilor instituţiilor de învăţământ specifice Ministerului de Interne.”

Autor: dl deputat Adrian Mărăcineanu
Pentru a se accentua caracterul specific al instituţiilor de invăţământ ale Ministerului de Interne.

2
Art.10. – (2) Ofiţerii şi detectivii de poliţie pot proveni şi din rândul agenţilor de poliţie absolvenţi cu diplomă sau licenţă ai instituţiilor de învăţământ superior de lungă sau scurtă durată ale Ministerului de Interne sau cu profil corespunzător specialităţilor necesare poliţiei, stabilite prin ordin al ministrului de interne. 
Se propune reformularea textului alin.(2) după cum urmează:

“(2) Ofiţerii şi detectivii de poliţie pot proveni şi din rândul agenţilor de poliţie absolvenţi cu diplomă sau licenţă ai instituţiilor de învăţământ superior de lungă sau scurtă durată specifice Ministerului de Interne sau cu profil corespunzător specialităţilor necesare poliţiei, stabilite prin ordin al ministrului de interne.”

Autor: dl deputat Adrian Mărăcineanu


Pentru a se accentua caracterul specific al instituţiilor de invăţământ ale Ministerului de Interne.

